КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Коми Республикаса Правительстволысь Регламент вынсьöдöм йылысь» Коми Республикаса Правительстволöн 2002 во ода-кора тöлысь 23 лунся 63 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаса Правительстволысь Регламент вынсьöдöм йылысь» Коми Республикаса Правительстволöн 2002 во ода-кора тöлысь 23 лунся 63 №-а шуöмö татшöм вежсьöмъяс:

1) Коми Республикаса Правительстволöн Регламентын, мый вынсьöдöма шуöмöн (содтöд), (водзö – Регламент):

а) VI юкöдса 48 пунктö содтыны татшöм абзац:

«Меставывса асвеськöдлан юалöмъяс кузя консультативнöй да сöвещательнöй органъясö Правительство пыртö Коми Республикаса муниципальнöй юкöнъяслöн Сöвет» ассоциацияö пырысьясöс (водзö – Коми Республикаса муниципальнöй юкöнъяслöн сöвет).»;

б) содтыны татшöм XIII юкöд:

«XIII. Коми Республикаса муниципальнöй юкöнъяслöн Сöветлы юöр да методическöй отсöг сетан пöрадок

78. Правительство аслас полномочиеяс серти сетö юöр да методическöй отсöг Коми Республикаса муниципальнöй юкöнъяслöн Сöветлы, кыдз правилö, Коми Республикаса муниципальнöй юкöнъяслöн Сöветöн гижöмöн запрос серти запросын индöм кадö.

Колана юöр пöлучитан кад индытöг воöм запроссö видлалöны запрос регистрируйтан лунсянь 30 лунöн.

Запрос видлалан кад позьö нюжöдны гежöд случайяс дырйи 30 лунысь оз дырджык вылö Коми Республикаса муниципальнöй юкöнъяслöн Сöветлы сiйöс видлалан кад нюжöдöм йылысь юöртöмöн.»;

2) Коми Республикаса правовöй акт балаяс дасьтан да Коми Республикаса Правительстволы пыртан пöрадоклöн III юкöдын (Регламент дорö содтöд):

а) 11 пунктса 5 подпункт гижны тадзи:

«5) меставывса асвеськöдлан юалöмъяс кузя – Коми Республикаса Юралысьлöн да Коми Республикаса Правительстволöн Администрацияса Пытшкöс политикаöн веськöдланiнкöд;»;

б) содтыны татшöм 111 пункт:

«111. Меставывса асвеськöдлан юалöмъяс кузя Коми Республикаса оланпас, Коми Республикаса Государственнöй Сöветлöн шуöм, Коми Республикаса Правительстволöн шуöм балаяс Коми Республикаса Правительстволы найöс видлавны пырттöдз колö сöгласуйтны «Коми Республикаса муниципальнöй юкöнъяслöн Сöвет» ассоциациякöд «Коми Республикаса муниципальнöй юкöнъяслöн Сöвет» ассоциациякöд Коми Республикаса государственнöй власьт органъяслöн öтувъя удж нуöдан öткымын юалöм йылысь» Коми Республикаса Оланпасöн урчитöм пöрадок серти.».

2. Тайö шуöмыс вынсялö сiйöс примитан лунсянь.

Коми Республикаса Юралысь В. Гайзер

Сыктывкар

2010 вося кöч тöлысь 20 лун

317 №

Вуджöдiс Кузнецова Н.А., 2 205 пас